На основи члена 6. пасус 1. и члена 9. Одлуки о вименкох Одлуки о додзельованю припознаня «Др Дьордє Натошевич» («Службени новини АП Войводини», число 10/2010), Покраїнски секретарият за oбразованє, предписаня, управу и национални меншини - национални заєднїци, розписує

# К О Н К У Р С

**за додзельованє припознаня «Др Дьордє Натошевич»**

**за школски 2014/2015. рок**

**I**

Право участвовац на конкурсу за додзельованє припознаня «Др Дьордє Натошевич» (у дальшим тексту: Припознанє) маю предшколски установи, основни и штреднї школи зоз шедзиском у Автономней Покраїни Войводини и воспитаче, наставнїки, педаґоґове и психолоґове заняти у тих установох.

Прияву на конкурс можу поднєсц самостойно предшколски установи, основни и штреднї школи, наставнїки, воспитаче, педаґоґове и психолоґове у тих установох, aбо их за додзельованє Припознаня можу предложиц школяре, родичи, орґани локалней самоуправи, фахови здруженя и други правни и физични особи.

Учашнїк на конкурсу, односно предкладач, подноши докази о виполньованю условийох з конкурса.

Докази о виполнєносци условийох и прилоги ґу прияви подношитель доручує у цалосци у електронскей форми (найвецей на 3 DVD або 5 CD-ох).

**II**

Припознанє ше додзелює за окремни резултати хтори витворени з применьованьом сучасних методох у воспитно-образовней роботи и настави, у предходних двох школских рокох, на подручох: предшколского воспитаня и образованя; настави; роботи з талантованима дзецми предшколского возросту и талантованима школярами, як и з тима цо заоставаю у звладованю змистох воспитно-образовней роботи и змистох наставней материї; шлєбодних активносцох з дзецми предшколского возросту и школярами; фахового усовершованя воспитачох, наставнїкох и сотруднїкох; професионалней ориєнтациї школярох; сотруднїцтва з родичами; културней и явней дїялносци и сотруднїцтва з узшу и ширшу дружтвену заєднїцу; руководзеня, орґанизованя и обезпечованя квалитету роботи установи; унапредзованя толеранциї и прилапйованя розличносцох, инклузивного образованя и у других обласцох у рамикох основней дїялносци установи.

**III**

Дїловнїк о роботи Одбору за додзельованє припознаня «Др Дьордє Натошевич», з подручами роботи и елементами за вреднованє посцигнутих резултатох за додзельованє Припознаня, вєдно зоз формуларами за прияву на конкурс, доступни на интернет-адреси Покраїнского секретарияту за oбразованє, предписаня, управу и национални меншини - национални заєднїци [www.puma.vojvodina.gov.rs](http://www.puma.vojvodina.gov.rs).

**IV**

Приява, односно предкладанє за додзельованє Припознаня по конкурсу облапя: податки о предложеному або приявеному кандидатови (предшколскей установи, школи, воспитачови, наставнїкови, педаґоґови або психолоґови); основни податки о предкладачови; прилоги и податки о посцигнутих резултатох у школским 2013/2014. и 2014/2015. року, за кажде подруче образовно-воспитней роботи хторе ше вреднує, у складзе зоз Дїловнїком о роботи одбору.

**V**

Конкурс отворени од 1. септембра по 30. септембер 2015. року.

Нєблагочасни и нєподполни прияви ше нє будзе розпатрац.

Прияву, односно предкладанє за додзельованє Припознаня, з доказами и прилогами, доручує ше Покраїнскому секретарияту за oбразованє, предписаня, управу и национални меншини - национални заєднїци по пошти, на адресу: Покраїнски секретарият за oбразованє, предписаня, управу и национални меншини - национални заєднїци, Булевар Михайла Пупина 16, 21000 Нови Сад (з надпомнуцом: за Конкурс за додзельованє припознаня «Др Дьордє Натошевич»).

Шицки додатни информациї мож достац на телефон, число: 021/487-41 83.

Покраїнски секретар,

Михаль Нїлаш, с.р.